PQ-163-сон 19.04.2024. Davlat ishtirokidagi yirik korxonalarni transformatsiya qilish va xususiylashtirish jarayonlarini jadallashtirish chora-tadbirlari toʻgʻrisida
Hujjat turi: qaror | Qabul qilgan organ: Vazirlar Mahkamasi

Davlat ishtirokidagi yirik korxonalarni transformatsiya qilish va xususiylashtirish jarayonlarini jadallashtirish chora-tadbirlari toʻgʻrisida
Professional konsultantlarni jalb qilgan holda xalqaro bozorda ommaviy savdolarga chiqariladigan aksiya paketlari (ulushlari) ROʻYXATI
Xalqaro fond bozorida aksiyalarining birlamchi (IPO) va (yoki) ikkilamchi (SPO) ommaviy taklifi oʻtkaziladigan davlat ishtirokidagi yirik korxonalar ROʻYXATI
Davlat ishtirokidagi yirik korxonalar ustav kapitalidagi aksiya paketlarini (ulushlarini) xususiylashtirish oldi tayyorgarlik ishlarini muvofiqlashtirishga masʼul boʻlgan ishchi guruhlar TARKIBI
Davlat ishtirokidagi yirik korxonalarni transformatsiya qilishda ularning rahbar va rahbar oʻrinbosarlarining USTUVOR VAZIFALARI
Oʻzbekiston Respublikasi Prezidentining qarori, 19.04.2024 yildagi PQ-163-son
Oʻzbekiston Respublikasi Prezidentining
Qarori
Davlat ishtirokidagi yirik korxonalarni transformatsiya qilish va xususiylashtirish jarayonlarini jadallashtirish chora-tadbirlari toʻgʻrisida
Mamlakatimizda iqtisodiy oʻsishni taʼminlash, milliy iqtisodiyotning raqobatbardoshligini oshirish va unda davlat ishtirokini qisqartirish hamda toʻgʻridan-toʻgʻri xorijiy investitsiyalar oqimini koʻpaytirishda xususiylashtirish muhim omil boʻlib qolmoqda.
Xususan, oʻtgan uch yilda professional konsultantlar orqali tashkil etilgan ommaviy savdolar natijalariga koʻra, xorijiy investorlarga 26 ta aktiv 1,3 milliard AQSH dollariga sotildi.
Davlat ishtirokidagi yirik korxonalar va tijorat banklarining (keyingi oʻrinlarda — davlat ishtirokidagi yirik korxonalar) faoliyat samaradorligini oshirish, zamonaviy boshqaruv tizimini joriy etish va ularni transformatsiya qilish boʻyicha tizimli ishlarni davom ettirish, shuningdek, ishlab chiqarishni modernizatsiya qilish, texnik va texnologik jihatdan qayta jihozlash uchun xususiylashtirish orqali xorijiy investitsiyalarni jalb etishni jadallashtirish maqsadida:
Qarang: Oʻzbekiston Respublikasi Vazirlar Mahkamasining 2021-yil 29-martdagi “2021 — 2025-yillarda davlat ishtirokidagi korxonalarni boshqarish va isloh qilish strategiyasini tasdiqlash toʻgʻrisida” 166-son
qarori
.
1. Quyidagilar:
Professional konsultantlarni jalb qilgan holda xalqaro bozorda ommaviy savdolarga chiqariladigan aksiya paketlari (ulushlari) roʻyxati
1-ilovaga
muvofiq;
Xalqaro fond bozorida aksiyalarining birlamchi (IPO) va (yoki) ikkilamchi (SPO) ommaviy taklifi oʻtkaziladigan davlat ishtirokidagi yirik korxonalar roʻyxati
2-ilovaga
muvofiq;
Davlat ishtirokidagi yirik korxonalar ustav kapitalidagi aksiya paketlarini (ulushlarini) xususiylashtirish oldi tayyorgarlik ishlarini muvofiqlashtirishga masʼul boʻlgan ishchi guruhlar (keyingi oʻrinlarda — ishchi guruhlar) tarkibi
3-ilovaga
muvofiq tasdiqlansin.
2. Ishchi guruhlarning asosiy vazifalari etib quyidagilar belgilansin:
davlat ishtirokidagi yirik korxonalarning moliyaviy hisobotlari xalqaro standartlar asosida tayyorlanishini taʼminlash;
savdo jarayonlarini tashkil etish uchun professional konsultantlar jalb etilishi va davlat ishtirokidagi yirik korxonalar tomonidan nufuzli xalqaro reyting tashkilotlarining barqaror koʻrsatkichlariga erishilishini muvofiqlashtirib borish;
xorijiy davlatlardagi qimmatli qogʻozlar bozorini tartibga soluvchi organlar va birjalar bilan oʻzaro hamkorlik qilinishini taʼminlash, tegishli memorandum va shartnomalarni tuzish uchun muzokaralar olib borish;
anderrayterlar faoliyatini muvofiqlashtirish va marketing materiallari tayyorlanishini tashkil qilish;
amalga oshirilayotgan ishlar yuzasidan har chorakda Davlat aktivlarini xususiylashtirish va xususiylashtirish jarayonlarini muvofiqlashtirish boʻyicha davlat komissiyasiga axborot kiritib borish.
Ishchi guruhlar bir oy muddatda biriktirilgan korxonalardagi davlat aksiya paketlarini savdoga chiqarish boʻyicha “yoʻl xaritasi”ni ishlab chiqib, uning Davlat aktivlarini xususiylashtirish va xususiylashtirish jarayonlarini muvofiqlashtirish boʻyicha davlat komissiyasiga (A. Aripov) tasdiqlash uchun kiritilishini taʼminlasin.
3. Iqtisodiyot va moliya vazirligining davlat ishtirokidagi yirik korxonalarni transformatsiya qilishda ularning rahbar va rahbar oʻrinbosarlarining ustuvor vazifalarini
4-ilovaga
muvofiq belgilash toʻgʻrisidagi taklifi maʼqullansin.
Iqtisodiyot va moliya vazirligi ikki oy muddatda mazkur qarorga
4-ilovada
belgilangan ustuvor vazifalardan kelib chiqib, davlat ishtirokidagi yirik korxonalarning rahbar va rahbar oʻrinbosarlari kesimida amalga oshiriladigan ishlar boʻyicha chora-tadbirlarning boshqaruv organlari qarorlari asosida tasdiqlanishini taʼminlasin.
4. Belgilansinki:
a) Iqtisodiyot va moliya vazirligi aksiyador boʻlgan davlat ishtirokidagi yirik korxonalarni xususiylashtirishga tayyorlash, ishonchli boshqaruvchilarni jalb etish va mazkur jarayonlarni muvofiqlashtirish uchun xalqaro konsultantlar va yuridik xizmat koʻrsatuvchi tashkilotlar “UzAssets” investitsiya kompaniyasi” AJ tomonidan jalb qilinadi. Bunda:
“UzAssets” investitsiya kompaniyasi” AJ tomonidan amalga oshiriladigan xarajatlar Davlat aktivlarini boshqarish, transformatsiya va xususiylashtirish jamgʻarmasi (keyingi oʻrinlarda — Jamgʻarma) mablagʻlari hisobidan qoplab beriladi;
Jamgʻarmadan ajratilgan mablagʻlar “UzAssets” investitsiya kompaniyasi” AJning ustav kapitalidagi Iqtisodiyot va moliya vazirligining ulushini oshirishga yoʻnaltiriladi;
Oldingi
tahrirga qarang.
b) Davlat aktivlarini boshqarish agentligi (keyingi oʻrinlarda — Davaktiv agentligi) va “UzAssets” investitsiya kompaniyasi” AJ davlat ishtirokidagi yirik korxonalarni transformatsiya qilish va xususiylashtirish oldi tayyorlash uchun professional tashkilotlarni (investitsiya vositachilari, ishonchli boshqaruvchilar, yuridik xizmat koʻrsatuvchi va konsalting tashkilotlari, investitsiya banki, PR-kompaniyasi yoki boshqa ixtisoslashgan kompaniyalarni) qonunchilik hujjatlarida belgilangan tartibda jalb etadi.
(4-bandining “b” kichik bandi Oʻzbekiston Respublikasi Prezidentining 2025-yil 26-dekabrdagi PF-259-sonli
Farmoni
tahririda — Qonunchilik maʼlumotlari milliy bazasi, 27.12.2025-y., 06/25/259/1224-son)
Bunda, ular bilan tuziladigan shartnomalar va shartnomaga oid qoʻshimcha kelishuvlar “Loyihalar va import kontraktlarini kompleks ekspertiza qilish markazi” DUKda ekspertizadan oʻtkazilmaydi.
5. Iqtisodiyot va moliya vazirligi hamda Davaktiv agentligi Energetika vazirligi bilan birgalikda 2024-yil 1-iyulga qadar jalb etilgan konsultant taklifi asosida “Issiqlik elektr stansiyalari” AJ ustav kapitalidagi 51 foiz va undan yuqori miqdordagi davlat ulushini yoxud uning tarkibidagi alohida issiqlik elektr stansiyalarini xususiylashtirishni boshlasin.
6. Davaktiv agentligi kimyo sanoati korxonalarini xususiylashtirish va isloh qilish dasturiga muvofiq “Dehqonobod kaliy zavodi” AJ ustav kapitalidagi davlat aksiyalar paketini 2024-yil yakuniga qadar xususiylashtirish jarayonini yakunlasin.
7. Iqtisodiyot va moliya vazirligi hamda Davaktiv agentligi 2024-yil 1-iyulga qadar professional konsultantlarni jalb etgan holda “Samarqand Avtomobil zavodi” MCHJ ustav kapitalidagi “Oʻzavtosanoat” AJning 75,2 foiz ulushini savdoga chiqarish ishlarini boshlasin.
8. Belgilansinki, 2024-yil 1-iyuldan boshlab, davlat ishtirokidagi yirik korxonalarda:
korporativ boshqaruv tizimini takomillashtirish, jumladan boshqaruv organlari faoliyati samaradorligini yanada oshirish uchun kuzatuv kengashiga boʻysunadigan korporativ kotibiyat tashkil etiladi;
korporativ boshqaruvning yangilangan qoidalari va axloq kodeksi joriy etiladi;
kuzatuv kengashining bayonnomalarini masofadan axborot-kommunikatsiya texnologiyalaridan foydalangan holda elektron ovoz berish byulletenlari orqali rasmiylashtirish imkoniyati yaratiladi.
9. Davaktiv agentligi Tashqi ishlar vazirligi, Investitsiyalar, sanoat va savdo vazirligi, Iqtisodiyot va moliya vazirligi, Axborot va ommaviy kommunikatsiyalar agentligi va Savdo-sanoat palatasi bilan birgalikda mazkur qarorga asosan xususiylashtirilishi belgilangan aktivlarning xalqaro bozorlarda savdolarini tashkil qilish va salohiyatli investorlarni jalb qilish maqsadida xorijiy ommaviy axborot vositalari hamda xalqaro PR-konsalting kompaniyalari hamkorligida keng qamrovli targʻibot-tashviqot ishlarini tashkillashtirish, shuningdek, davra suhbatlari va taqdimotlar (“Road Show”) oʻtkazish choralarini koʻrsin.
10. Mazkur qarorning ijrosini samarali tashkil qilishga masʼul etib Bosh vazir oʻrinbosari J.A. Qoʻchqorov va Davlat aktivlarini boshqarish agentligi direktori A.J. Ortikov belgilansin.
Qaror ijrosini har chorakda muhokama qilib borish, ijro uchun masʼul idoralar faoliyatini muvofiqlashtirish va nazorat qilish Oʻzbekiston Respublikasi Bosh vaziri A.N. Aripov zimmasiga yuklansin.
Oʻzbekiston Respublikasi Prezidenti Sh. MIRZIYOYEV
Toshkent sh.,
2024-yil 19-aprel,
PQ-163-son
Oʻzbekiston Respublikasi Prezidentining 2024-yil 19-apreldagi PQ-163-son
qaroriga
1-ILOVA
Professional konsultantlarni jalb qilgan holda xalqaro bozorda ommaviy savdolarga chiqariladigan aksiya paketlari (ulushlari)
T/r
Tashkilot nomi
Joylashgan joyi
Sotiladigan ulush miqdori
(foizda)
Ommaviy savdolar
konsultant jalb etish
ommaviy savdoni eʼlon qilish
1.
“Issiqlik elektr stansiyalari” AJ
Toshkent shahri
2024-yil II chorak
2025-yil II chorak
2.
“Dehqonobod kaliy zavodi” AJ
Qashqadaryo viloyati
2024-yil II chorak
2024-yil IV chorak
3.
“Oʻzbekinvest” EISK” AJ
Toshkent shahri
79,4
2024-yil III chorak
2025-yil I chorak
4.
“Oʻzagrosugʻurta” AJ
Toshkent shahri
94,5
2024-yil III chorak
2025-yil I chorak
5.
“Inter Notel” MCHJ
Toshkent shahri
2024-yil II chorak
2025-yil I chorak
6.
“Samarqand Avtomobil zavodi” MCHJ
Samarqand viloyati
75,2
2024-yil III chorak
2024-yil IV chorak
7.
“Toshkent metallurgiya zavodi” MCHJ
Toshkent shahri
49,9
2024-yil III chorak
2025-yil II chorak
Izoh.
Davlat ulushi ustun mavqega ega boʻlgan korxonalarning ulushlari belgilangan tartibda boshqaruv organlari qarorlari asosida balans qiymatida yoki Davlat aktivlarini xususiylashtirish va xususiylashtirish jarayonlarini muvofiqlashtirish boʻyicha davlat komissiyasining qaroriga asosan baholangan qiymatda ustav fondidagi davlat ulushini kamaytirish hisobiga Iqtisodiyot va moliya vazirligi yoki Davaktiv agentligiga oʻtkazilib, savdoga chiqariladi.
Davlat ishtirokidagi korxonalar tomonidan amaldagi tashqi qarz bitimlarining moliyaviy shartlari (kovenantlari) inobatga olingan holda alohida muzokaralar olib boriladi.
Iqtisodiyot va moliya vazirligi hamda Davaktiv agentligi taklifiga muvofiq Davlat aktivlarini xususiylashtirish va xususiylashtirish jarayonlarini muvofiqlashtirish boʻyicha davlat komissiyasi aksiyalar paketining hajmi, turi va savdoga chiqarish muddatiga oʻzgartirish kiritishi mumkin.
Tiklanish va taraqqiyot jamgʻarmasiga tegishli davlat aksiya paketi (ulushi)ni sotishdan tushgan mablagʻlar, baholash va sotish xarajatlari chegirilgan holda Tiklanish va taraqqiyot jamgʻarmasiga yoʻnaltiriladi.
Davaktiv agentligi, “UzAssets” investitsiya kompaniyasi” AJ yuqoridagi korxonalarga amaldagi jalb qilingan konsultantlar bilan ishlashni davom ettirishi mumkin.
Oʻzbekiston Respublikasi Prezidentining 2024-yil 19-apreldagi PQ-163-son
qaroriga
2-ILOVA
Xalqaro fond bozorida aksiyalarining birlamchi (IPO) va (yoki) ikkilamchi (SPO) ommaviy taklifi oʻtkaziladigan davlat ishtirokidagi yirik korxonalar
T/r
Aksiyadorlik jamiyati nomi
Joylashgan hududi
Davlat ulushi
Sotish shakli
Savdoni eʼlon qilish muddati
1.
“Navoiy KMK” AJ
Navoiy viloyati
5 foizgacha
IPO
2025-yil III chorak
2.
“Olmaliq KMK” AJ
Toshkent viloyati
5 foizgacha
IPO
2025-yil IV chorak
3.
“Oʻzbekgidroenergo” AJ
Toshkent shahri
5 foizgacha
SPO
2025-yil II chorak
4.
“Oʻzbektelekom” AJ
Toshkent shahri
5 foizgacha
IPO
2025-yil IV chorak
Izoh. Iqtisodiyot va moliya vazirligi taklifiga muvofiq Davlat aktivlarini xususiylashtirish va xususiylashtirish jarayonlarini muvofiqlashtirish boʻyicha davlat komissiyasi birlamchi (IPO) va (yoki) ikkilamchi (SPO) ommaviy taklif etiladigan aksiyalar paketining 5 foizgacha boʻlgan hajmi, sotish shakli va savdoga chiqarish muddatiga oʻzgartirishlar kiritishi mumkin.
Oʻzbekiston Respublikasi Prezidentining 2024-yil 19-apreldagi PQ-163-son
qaroriga
3-ILOVA
Davlat ishtirokidagi yirik korxonalar ustav kapitalidagi aksiya paketlarini (ulushlarini) xususiylashtirish oldi tayyorgarlik ishlarini muvofiqlashtirishga masʼul boʻlgan ishchi guruhlar
TARKIBI
T/r
Korxona nomi
Ishchi guruhlar
1.
“Olmaliq KMK” AJ
a.N.
Aripov
Oʻzbekiston Respublikasi Bosh vaziri
A.J. Ortiqov
Davlat aktivlarini boshqarish agentligi direktori
O.Z. Nasritdinxodjayev
togʻ-kon sanoati va geologiya vazirining birinchi oʻrinbosari
2.
“Navoiy KMK” AJ
J.A. Qoʻchqorov
Oʻzbekiston Respublikasi Bosh vaziri oʻrinbosari
B.F. Islamov
togʻ-kon sanoati va geologiya vaziri
J.X. Qarshibayev
iqtisodiyot va moliya vaziri oʻrinbosari
3.
“Oʻzbekgidroenergo” AJ
J.T. Mirzamahmudov
energetika vaziri
A.J. Ortiqov
Davlat aktivlarini boshqarish agentligi direktori
I.I. Norqulov
iqtisodiyot va moliya vazirining birinchi oʻrinbosari
4.
“Issiqlik elektr stansiyalari” AJ
J.A. Qoʻchqorov
Oʻzbekiston Respublikasi Bosh vaziri oʻrinbosari
A.J. Ortiqov
Davlat aktivlarini boshqarish agentligi direktori
A.I. Axmedxadjayev
energetika vazirining birinchi oʻrinbosari
5.
“Dehqonobod kaliy zavodi” AJ
A.J. Ortiqov
Davlat aktivlarini boshqarish agentligi direktori
T.R. Muxammedjanov
“Oʻzkimyosanoat” AJ boshqaruvi raisi v.b.
I.I. Norqulov
iqtisodiyot va moliya vazirining birinchi oʻrinbosari
6.
“Oʻzbektelekom” AK
N.D. Xusanov
Davlat aktivlarini boshqarish agentligi direktorining birinchi oʻrinbosari
Sh.X. Shermatov
raqamli texnologiyalar vaziri
J.H. Karshibayev
iqtisodiyot va moliya vaziri oʻrinbosari
7.
“Toshkent metallurgiya zavodi” MCHJ
Sh.A. Vafayev
Tiklanish va taraqqiyot jamgʻarmasi ijrochi direktori
A.E. Miraliyev
Davlat aktivlarini boshqarish agentligi direktori oʻrinbosari
O.Z. Nasritdinxodjayev
togʻ-kon sanoati va geologiya vazirining birinchi oʻrinbosari
8.
“UzAuto Motors” AJ
“UzAuto Motors Powertrain” AJ
“Samarqand avtomobil zavodi” MCHJ
J.H. Karshibayev
iqtisodiyot va moliya vaziri oʻrinbosari
U.U. Rozuqulov
“Oʻzavtosanoat” AJ boshqaruvi raisi
S.M. Gulyamov
“UzAuto Motors Powertrain” AJ direktori
9.
“Oʻzbekinvest” EISK” AJ
“Oʻzagrosugʻurta” AJ
I.I. Norqulov
iqtisodiyot va moliya vazirining birinchi oʻrinbosari
N.D. Xusanov
Davlat aktivlarini boshqarish agentligi direktorining birinchi oʻrinbosari
A.Ya. Xaydarov
iqtisodiyot va moliya vaziri oʻrinbosari
10.
“Inter hotel” MCHJ
A.Q. Mirsoatov
“Oʻzmilliybank” AJ boshqaruvi raisi
A.E. Miraliyev
Davlat aktivlarini boshqarish agentligi direktori oʻrinbosari
J.H. Karshibayev
iqtisodiyot va moliya vaziri oʻrinbosari
Izoh. Ishchi guruhlar faoliyati boʻyicha maʼlumotlarni umumlashtirish va amalga oshiriladigan ishlarni muvofiqlashtirib borish uchun Iqtisodiyot va moliya vazirligida Davaktiv agentligi, Energetika vazirligi, Raqamli texnologiyalar vazirligi, Togʻ-kon sanoati va geologiya vazirligi, Soliq qoʻmitasi, “UzAssets” investitsiya kompaniyasi” AJ vakillaridan iborat doimiy asosda ishlovchi kotibiyat tashkil etiladi.
Oʻzbekiston Respublikasi Prezidentining 2024-yil 19-apreldagi PQ-163-son
qaroriga
4-ILOVA
Davlat ishtirokidagi yirik korxonalarni transformatsiya qilishda ularning rahbar va rahbar oʻrinbosarlarining
USTUVOR VAZIFALARI
1. Korxonalarning rentabelligi va operatsion samaradorligini oshirish hisobiga moliyaviy barqarorligini taʼminlash.
2. Moliyaviy hisobotlarni xalqaro standartlar (IFRS)ga oʻtkazish va oshkor etib borilishini taʼminlash.
3. Xalqaro ilgʻor amaliyotdan kelib chiqib korxonalar faoliyatiga zamonaviy korporativ boshqaruv tizimini (jumladan ESG, ISO, CSR) joriy etish hamda boshqaruv organlari tarkibiga xalqaro tajribaga ega soha mutaxassislarini keng jalb etish.
4. Korxonalarning uzoq muddatli rivojlanish strategiyalarini ishlab chiqish va samaradorlikning muhim koʻrsatkichlarini (KPI) tatbiq etish.
5. Investitsiya mablagʻlaridan foydalanish samaradorligini oshirish maqsadida mavjud barcha investitsiya loyihalarini qayta baholash hamda ularni boshqarishga zamonaviy usullarni tatbiq etish.
6. Mahsulotlarni ishlab chiqarishda mahalliylashtirishni kengaytirish hamda mahalliy ishlab chiqaruvchilarni qoʻllab-quvvatlash.
7. Korxonalarda zamonaviy axborot texnologiyalaridan keng foydalanish, ishlab chiqarish samaradorligini oshirishga qaratilgan dasturiy taʼminotlarni joriy qilish.
8. Xaridlar tizimining shaffofligini taʼminlash hamda korrupsiyadan holi xaridlar tizimini yaratish, xaridlar jarayonini doimiy auditdan oʻtkazish (“forenzik”) choralarini koʻrish.
9. Barqaror xalqaro reyting koʻrsatkichlariga erishish, ular boʻyicha xalqaro standartlar asosida xulosalarni olish.
10. Nosohaviy aktivlarni belgilangan tartibda tarkibiy oʻzgartirish va/yoki xususiylashtirish choralarini koʻrish.
11. Davlat kafolatlari va majburiyatlaridan foydalanmagan holda korxonalarni rivojlantirish va modernizatsiya qilish uchun xorijiy banklar va kapital bozorlaridan mablagʻlarni, shuningdek, aylanma mablagʻlarni jalb etish.
(Qonunchilik maʼlumotlari milliy bazasi, 26.04.2024-y., 07/24/163/0300-son; 27.12.2025-y., 06/25/259/1224-son)